มาช่า วัฒนพานิช

มาร์ชา วัฒนพานิช (; เกิด 24 สิงหาคม พ.ศ. 2513) หรือชื่อในวงการว่า มาช่า วัฒนพานิช; ต่อมาได้เปลี่ยนชื่อเป็นสยมพร, ธนัฏฐา, ฆณศร และเปลี่ยนกลับมาใช้ชื่อ มาร์ชา ตามลำดับ เดิมเคยใช้ชื่อในการแสดงภาพยนตร์ว่า พิม วัฒนพานิช เป็นนักร้อง นักแต่งเพลง นักแสดง และนางแบบ

มาช่าได้เข้าสู่วงการบันเทิงครั้งแรกด้วยการเป็นนักแสดงในภาพยนตร์เรื่อง "ตำรวจเหล็ก" คู่กับบิณฑ์ บรรลือฤทธิ์ เมื่อปี 2529 หลังจากนั้นก็ได้รับรางวัลพระราชทานพระสุรัสวดี สาขารางวัลนักแสดงดาวรุ่งหญิงยอดเยี่ยม ต่อมามาช่าก็ได้แสดงละครโทรทัศน์ครั้งแรกในเรื่อง "กว่าจะรู้เดียงสา" คู่กับศิวะ แตรสังข์ มาช่าได้เข้าสู่วงการเพลงภายใต้บริษัท แกรมมี่ เอนเตอร์เทนเม้นท์ จำกัดโดยการออกอัลบั้มเดี่ยวครั้งแรกเมื่อ พ.ศ. 2534 ในชื่อ "ถามดาว" โดยมีเนื้อหาเกี่ยวกับการเริ่มเข้ามาสู่วงการของเธอจากเพลง "เหนื่อยไหมดาว" ซึ่งกระแสตอบรับค่อนข้างดี สองปีต่อมาก็ได้ออกอัลบั้ม "รสชาติความเป็นคน" ซึ่งมีเพลงในอัลบั้มที่มาช่าได้ร่วมร้องเพลงกับอำพล ลำพูน สามีของเธอคือเพลง "ความดัน(ทุรัง)สูง" มาช่าได้เริ่มแต่งเพลงด้วยตัวเอง ซึ่งเพลงที่เธอแต่งเองนั้นปรากฏอยู่ในอัลบั้ม "รูมนัมเบอร์ทรี" (2539) ดังเพลง "ปลดปล่อย" อีกทั้งเพลง "เวลากับคนสองคน" และเพลง "คนใจแตก" ในอัลบั้ม "มายา" (2542)

มาช่า วัฒนพานิช เกิดเมื่อวันที่ 24 สิงหาคม พ.ศ. 2513 ที่ประเทศเยอรมนี เธอเป็นลูกครึ่งไทย-เยอรมัน บิดาเป็นชาวไทยชื่อ ธานินทร์ วัฒนพานิช ส่วนมารดาเป็นชาวเยอรมันชื่อ อีริส ปู่ของเธอ รักษ์ศักดิ์ วัฒนพานิช เป็นอดีตอธิบดีกรมประชาสัมพันธ์ มีน้องสาว 1 คน ชื่อ ธนานุช วัฒนพานิช และนามสกุล "วัฒนพานิช" ของเธอก็เป็นนามสกุลเดียวกับ วิไลวรรณ วัฒนพานิช นักแสดงที่มีชื่อเสียงในอดีต

เธอเคยศึกษาอยู่โรงเรียนราชินี และศึกษาต่อที่โรงเรียนเบญจมราชาลัยจนจบชั้นมัธยมศึกษาปีที่ 3 ต่อจากนั้นจึงไปศึกษาต่อที่โรงเรียนอัสสัมชัญพาณิชยการ หรือเอซีซีจนจบการศึกษา ซึ่งช่วงนั้นเธอได้เข้าวงการแล้วโดย เธอแสดงภาพยนตร์เรื่องแรกเรื่อง "ตำรวจเหล็ก" เธอใช้ชื่อในการแสดงว่า พิม วัฒนพานิช ตั้งให้โดยคมน์ อรรคเดช โดยตัดอักษรมาจาก พรพิมล (พรพิมล มั่นฤทัย) ด้วยเหตุผลที่ว่า "ชื่อฝรั่ง สายหนังไม่คุ้นเคยจะไม่ซื้อหนัง [ภาพยนตร์]" และบริษัทที่ผลิตนั้นก็เกรงว่าผู้ชมจะเรียกชื่อของเธอเพี้ยนเป็น "มาช้า" จนเมื่อเข้าสู่วงการเพลง เธอจึงกลับมาใช้ชื่อเป็น "มาช่า" จนถึงปัจจุบัน

มาช่าจดทะเบียนสมรสกับอำพล ลำพูน นักร้องวงไมโคร เมื่อช่วงปี พ.ศ. 2531 หลังห่างหายจากวงการบันเทิงระยะหนึ่ง ทั้งสองมีบุตรชาย 1 คนคือ นวพล ลำพูน ต่อมาได้หย่าร้างในปี พ.ศ. 2540 ซึ่งการหย่าในครั้งนั้นอำพลได้ให้เหตุผลว่าตนไม่เอาใจใส่ภรรยาเท่าที่ควร ทั้งมีทัศนคติไม่ตรงกัน เขากล่าวว่า "สำหรับผม ชีวิตครอบครัวเป็นเรื่องสวยงาม เป็นเรื่องราวของคนสองคน ความรักคน ๆ เดียวสร้างไม่ได้ แต่คน ๆ เดียวสามารถทำลายมันได้" และในปี พ.ศ. 2545 มาช่าแจ้งจับอดีตสามี ฐานตบหน้าพี่เลี้ยงของนวพลที่สนามบินดอนเมืองจนเป็นข่าวระยะหนึ่ง

หลังครองตนเป็นโสดหลายปีมาช่าได้คบหากับอธิป นานา และกฤษณ์ ศรีภูมิเศรษฐ์ และเลิกรากันในเวลาต่อมา

ในปี พ.ศ. 2556 มาช่าและอำพลอดีตสามี ได้ถ่ายแบบนิตยสารและขึ้นคอนเสิร์ตด้วยกัน ทั้งยังโพสต์รูปเก่า ๆ เมื่อครั้งสมรสกับอดีตสามีลงอินสตราแกรมส่วนตัวของเธอมาช่า วัฒนพานิช เป็นนักแสดง นางแบบ ที่ถูกชักนำเข้าสู่วงการเพลงโดย คุณ บุษบา ดาวเรือง จงมั่นคง เพื่อนำมาเป็นศิลปินเพลงในสังกัดของ บริษัท แกรมมี่ เอนเตอร์เทนเม้นท์ จำกัด โดยมีผลงานอัลบั้มเพลงที่ผลิตร่วมกับบริษัทแกรมมี่ ตั้งแต่ปี 2534 จนถึงปัจจุบัน มีจำนวนอัลบั้มเดี่ยว 9 ชุด และอัลบั้มเดี่ยวพิเศษอีก 2 ชุด คือ Re-Entry และ Marsha SELECTION
ภายใต้บริษัท จีเอ็มเอ็ม แกรมมี่

มาช่า สามารถรักษามาตรฐานยอดขายที่สูงได้ในระยะเวลาที่ยาวนานเมื่อเทียบกับนักร้องรุ่นเดียวกัน ไม่ว่าจะมีนักร้องรุ่นใหม่เกิดขึ้นมามากมาย งานเพลงของมาช่าทั้งคุณภาพของงานเพลงและยอดขายก็ยังขายได้ในระดับมาตรฐานที่สูงอยู่เสมอ จึงได้มีคำกล่าวว่า "มาช่ามีเพลงฮิตทุกยุค" จึงไม่แปลกใจที่ทุกวันนี้เพลงของเธอยังคงฮิตอยู่ในใจใครหลายๆคนอยู่ ซึ่งมาช่าเป็นศิลปินหญิงที่มียอดขายอัลบั้มเดี่ยวรวมทุกอัลบั้มมากกว่า 5 ล้านชุด

แขกรับเชิญ เสาวลักษณ์ ลีละบุตร , ศักดิ์สิทธิ์ แท่งทอง,(ก้อง นูโว) สหรัถ สังคปรีชา ณ อิมแพค อารีน่า เมืองทองธานี เทศบาลนครปากเกร็ด จังหวัดนนทบุรี
แขกรับเชิญ สุริวิภา กุลตังวัฒนา,แบงค์ วงแคลช ณ อิมแพค อารีน่า เมืองทองธานี เทศบาลนครปากเกร็ด จังหวัดนนทบุรี